सूचना के विस्फोट वाले दौर में इस चूक को क्या कहा जा सकता है. नीचे से लेकर ऊपर तक 'आॅल इज वेल' की सदा निकली और जब गड़बड़ी हो गई तो जिम्मेदारी तय करने के लिए गर्दनों की तलाश होने लगी. यह उदाहरण है जो बताता है कि बाकी मामलों में भी यही फॉर्मूला अपनाया जा रहा है. वह सिस्टम, जिसे नीतीश ने बड़े जतन से अपने पहले कार्यकाल में बनाया था, वह उनके दूसरे कार्यकाल में कमजोर हुआ और अब तकनीकी तौर पर तीसरे कार्यकाल में पूरी तरह ध्वस्त होने के कगार पर है.